ບໍລິສັດ ການບິນ ມາເລເຊຍ ຈະຕັດ ພະນັກງານ ແລະ ເສັ້ນທາງບິນລົງ (ວີດີໂອ)
ບໍລິສັດການບິນ ມາເລເຊຍ ຈະຕັດພະນັກງານລົງ ເຖິງ 6,000 ຄົນ ຕັດຖ້ຽວບິນຕ່າງໆ ແລະສັບປ່ຽນ ຫົວໜ້າບໍລິຫານ ເພື່ອປັບປຸງ ສາຍການບິນຄືນໃໝ່.
ສາຍການບິນມາເລເຊຍ ຊຶ່ງເປັນສາຍການບິນແຫ່ງຊາດ ທີ່ລຸບ ທຶນຂອງປະເທດ ຈະຕັດຫລາຍພັນໜ້າວຽກ ຕັດເສັ້ນທາງບິນ ແລະສັບປ່ຽນຫົວໜ້າບໍລິຫານພາຍໃຕ້ແຜນຕ່າງໆເພື່ອຫັນປ່ຽນ ໃຫ້ບໍລິສັດດັ່ງກ່າວກາຍເປັນບໍລິສັດທີ່ໄດ້ກຳໄລພາຍໃນເວລາ ສາມປີ ອົງການລົງທຶນຂອງລັດ Khazanah Nasional ທີ່ເຂົ້າຄວບ ຄຸມສາຍການດັ່ງ ກ່າວ ໄດ້ປະກາດໃນມື້ວັນສຸກມື້ນີ້ວ່າ ຕົນມີ ແຜນທີ່ຈະທຸ້ມເງິນ 1 ພັນ 9 ຮ້ອຍລ້ານໂດລາເຂົ້າໃນບໍລິສັດ ທີ່ຂາດທຶນດັ່ງກ່າວແລະຖອນຊື່ອອກຈາກບັນຊີຕະຫລາດຮຸ້ນ Kuala Lumpur ພາຍໃນທ້າຍປີນີ້ ອົງການ Khazanah ກ່າວວ່າ ຕົນຫວັງວ່າຈະນຳເອົາ ສາຍການບິນມາເລເຊຍ ເຂົ້າສູ່ຕະຫຼາດຮຸ້ນໃໝ່ອີກ ໃນລະຍະສາມຫາຫ້າປີ ໃນເວລານີ້ ທາງສາຍການບິນມີແຜນທີ່ຈະຕັດ 6,000 ໜ້າວຽກ ຫລື 30 ເປີເຊັນຂອງພະ ນັກງານທັງໝົດ ເພື່ອຊ່ວຍບັນເທົາການລຸບທຶນຂອງບໍລິສັດ ສາຍການບິນມາເລເຊຍ ໄດ້ລຸນທຶນມາດົນນານແລ້ວ ແຕ່ທາງສາຍການບິນພົບວ່າ ໄດ້ ເຫັນຜູ້ໂດຍສານຈອງປີ້ໜ້ອຍລົງນັບມື້ນັບແຕ່ຖ້ຽວບິນ MH37 ໄດ້ຫາຍສາບສູນໄປຢ່າງ ລຶກລັບຢູ່ມະຫາສະມຸດອິນເດຍໃນວັນທີ 8 ເດືອນມີນາພ້ອມດ້ວຍຜູ້ໂດຍສານ 230 ຄົນ ຢູ່ໃນເຮືອບິນ ແລະອີກ 298 ຄົນທີ່ໄດ້ເສຍຊີວິດໄປໃນວັນທີ 18 ເດືອນກໍລະກົດຜ່ານມາ ເວລາຖ້ຽວບິນ MH17 ໄດ້ຖືກຍິງຕົກ ຢູ່ພາກຕາເວັນອອກຂອງຢູເຄຣນ